Povídku Buď mojou princeznou… pro vás píše autorka IVETKI. O úpravu ilustračních obrázků se stará LadyM. Nové díly u nás najdete nyní místo povídky Devil's Night každé pondělí a čtvrtek. Pokud jste nečetli předchozí části, tak to můžete dohnat tady. Skvěle se bavte a nezapomeňte zanechat komentáře.
Lesom sa rázne nesie štíhla postava, vládne čiernou odedzou, vlasy rámujú rozmrzenú tvár, zúžené oči pichajú do postavičiek na terase. Dráčik Damonko náhle vyrušený z pohody vlnou negatívnej energie prudko zdvihne hlavu: "Cica sa hnevá a teda dosť!"
Damon je už pri nich, pozdraví všetkých kývnutím hlavy.
"Prepáčte, ruším vaše kruhy, ale súrne potrebujem prehodiť pár slov so Stellou. Môžeš?!"
Nedá jej na výber, skočí k upírke, prudko ju postaví, zdrapí za ruku a ťahá bokom. Stella sa mu vytrhne, vzdoruje: "Damon, nie som tvoja bábika, či autíčko, jednaj so mnou s úctou a ako s rovnocenným partnerom, už som ti to povedala včera a myslím to vážne. Vyžaduješ pár mojich slov, prosím, ale bez nátlaku, Damon!!"
Reverzná upírka stojí zaliata slnkom, je pravé poludnie, kedy vládne najväčšou silou. Damon ju ponížil pred všetkými a to neodpúšťa.
Jej tvár mierne stvrdne hnevom, oči sa lesknú ostro žlto-zelenou farbou – predvedie bleskový výkop nohou, zasiahne Damona do brucha.
Upír letí pár metrov a zostane na zemi. Stella pripravená zaútočiť znovu, skáče k Damonovi, náprah nohou, ale zastaví sa. Damon iba leží, nebojuje: "Prepáč, Stella, nechal som sa uniesť, ale aj tak s tebou potrebujem hovoriť."
Všetci diváci na terase zadržujú dych, nevídané zmeny, nečakaný boj a Damon sa ospravedlnil? Neslýchané!
Stella spôsobne prinožila, podáva ruku Damonovi, pomáha mu vstať, dokonca mu oprašuje zašpinené šaty: "Omluva prijatá. Prosím, Damon, môžeme ísť bokom a pozhovárať sa."
"Júchú, cica dostala na frak, to mám rád," vyskakuje dráčik, ale iba chvíľu. Stella sa obráti, šľahne ho pohľadom, bleskovo sa presúva k nemu, zdrapí ho za srsť na hlave, zdvihne do vzduchu a drží.
"Au, au to bolí, Stellinka, viem, nemám sa vysmievať porazeným, dobre, uznávam, daj ma dole, lebo začnem šľahať oheň."
To už nastáva odľahčená chvíľka, Elena sa pochechtáva, Bonnie vyprskne, Stefan sa pridáva.
Stella pustí dráčika a opäť sa vrhne na Damona, naznačuje útok, úder nedopadá, len ho schytí za krk, zlomí v páse a pridŕža v predklone. Damon drží ako hluchý dvere.
"Dámy a páni, predstavenie sa skončilo, vstupné nechajte personálu, ďakujeme." Upírka povolí zovretie, Damon sa vzpriami, naznačí smer odchodu; Stella sa ako dáma zavesí do Damona, sú na odchode.
"Vravela som vám, že je to silný bojovník v predných šíkoch Matky Prírody. Poďme dnu, niečo si zamaškrtiť," ševelí Bonnie.
Elena hľadí na vzďaľujúce sa siluety, závidí Stelle Damonovu prítomnosť, srdcom jej prebehne žiarlivosť.
* * *
Lesom šuštia kroky, Damon galantne sprevádza Stellu, mlčia.
"Dostal som za vyučenú pred publikom, díky, jasné, právom, ponížil som ťa. Uzatváram toto kolo, si winner. Druhé kolo – odhalíš už konečne všetky karty mojej premeny, plusy a mínusy naraz? Prosííím!" Súka rozvážne slová.
"Som víťaz, čo si užíva tvoju pokoru. Už vieš takmer všetko o premene, musím ešte spomenúť jednu vecičku, ktorá sa ale nevyskytuje u každého dočasného reverzného upíra. No stretla som sa s tým a pokladám za správne ťa informovať."
Stella mlčí, zastaví sa, vezme Damonovu hlavu do rúk, hľadia si do očí – Stella si ho pritiahne, vlepí mu božtek na nos.
"Dramatická pauza, slečna režisérka!! Tak syp, čo ma čaká, prídem o zmysly, odpadnú mi údy, čo??" Zdrvene čaká Damon.
"Ako ti to povedať…"
"Priamo, ale hlavne už rýchlo, Stella!!"
"Roky si bol obyčajný upír, silný, rýchly, svižný, máš vyvinuté zmysly, telepatiu, Silu na ovplyvňovanie, úskočnosť a tak ďalej. Vyvrcholením tvojho vzrušenia bolo napiť sa krvi – taký orgazmus upírov. Damon, to sa u niektorých dočasných reverzných mení." Stíchla Stella.
"Toto všetko, čo si vymenovala sa mení, akože prídem o svoju bývalú podstatu? Čo mi zostane? Zavriem sa do pivnice a budem cucať korienky?" Zúfalstvo stúpa v Damonovom hlase.
"Nie, ty ma nepočúvaš, hovorím o tvojom vyvrcholení. Jednoducho – môžeš začať pociťovať túžbu ako človek."
Stella krčí nos, očakáva hromy blesky. Damon prevaľuje slovné spojenie v hlave – pociťovať túžbu ako človek – to akože… sa vrátim v čase a budem sa schopný plnohodnotne milovať s človečou samičkou??
"Hmm, je to tak, ako si to myslím… povedané nezaobalene, budem schopný plnohodnotne uspokojiť potreby človečích samičiek?" Damon dvíha obočie až ku korienkom vlasov na čele, číha na Stellu.
"Áno, prepáč, to je najhoršia vec, čo sa ti môže prihodiť ako reverznému. Ale nie všetkých to postihne! Tak spusť a už mi nadávaj, nech to mám z krku," zronene hľadí Stella.
Damon nakláňa hlavu na stranu, jeho oči hľadia kamsi cez Stellu, tvár sa vyjasňuje, pery predvádzajú neodolateľný úsmev, spokojnosť priam vreští z tela upíra.
"Hviezdička, ak sa mi toto podarí, tak som dostal od teba ten najkrajší dočasný darček v živote," vydýchol, skočil po vyplašenej Stelle, zovrel ju v objatí, vybozkával celú tvár.
"Čóó, tebe to vyhovuje… ale, no… ty si estét… tak… Damon, do riti, mne to došlo až teraz. Veď ty pasieš po Elene a ona je človek, ja som ti vlastne urobila láskavosť!" Stella sa rozhorčene zvrtne a peláši preč.
Damon rázne vykročil, krok, dva, plynulá premena na havrana, krídla zaberajú naplno, naberá výšku, krúži v oblakoch, potrebuje cítiť nápor vzduchu v slobodnom tele… síce prišiel o potešenie z lovu, ale možno získal nečakaný dar z nebies.
Len to treba vyskúšať!
Havran krúži vysoko nad lesom, dolu sa rysuje malá bodka, penzión a v ňom sa skrýva jeho princezná, ktorá možno pomôže odhaliť nové tajomstvo Damona…
Text : IVETKI Úprava Foto : LadyM
Osoby v tejto časti poviedky:
- Damon Salvatore – obyčajný upír, premenený na dočasného reverzného upíra, ako reverzný je ochranca Matky Prírody, pije chlorofyl z rastlín, energiu a silu získava zo Slnka
- Elena – ľudské dievča, dostala darom oheň od dráčika Damonka a telepatiu od delfína Filipa
- Stella – reverzná upírka, ochrankyňa Matky Prírody, sestra Ericca, pije chlorofyl z rastlín, energiu a silu získava zo Slnka
- Stefan Salvatore – obyčajný upír
- veverko-dráčik Damonko – starodávny sprievodca Zemou, je s ňou od počiatku, ochranca Matky Prírody
- čarodejka Bonnie – ľudské dievča